Stortingets kontroll- og konstitusjonskomité

Stortingets kontroll- og konstitusjonskomité er en fagkomité på Stortinget. Den behandler blant annet saker relatert til kontroll av regjeringen samt konstitusjonelle spørsmål.

Kontroll- og konstitusjonskomiteen skal gjennomgå og gi innstilling til Stortinget om: statsrådets protokoller mv., jf. Grunnloven § 75 bokstav f, herunder regjeringens melding om embetsutnevnelser, regjeringens årlige melding om oppfølgingen av stortingsvedtak som inneholder en anmodning til regjeringen, og om behandlingen av private forslag som er vedtatt oversendt regjeringen til utredning og uttalelse, dokumenter fra Riksrevisjonen, og andre saker om Riksrevisjonens virksomhet, meldinger fra Stortingets ombudsmann for forvaltningen for forvaltningen, og andre saker om ombudsmannens virksomhet, meldinger fra Stortingets kontrollutvalg for etterretnings-, overvåkings- og sikkerhetstjeneste, og andre saker om utvalgets virksomhet, rapporter fra stortingsoppnevnte granskingskommisjoner.

Kontroll- og konstitusjonskomiteen avgjør i det enkelte tilfelle om den skal forelegge utkast til innstilling for vedkommende fagkomité til uttalelse før innstillingen avgis.

Videre behandler komiteen grunnlovssaker, valglovgivning, bevilgninger til Stortinget og til Det kongelige hoff.

Komiteen kan dessuten foreta de undersøkelser i forvaltningen som den anser nødvendig for Stortingets kontroll med forvaltningen. Slik beslutning fattes av en tredjedel av komiteens medlemmer. Før komiteen selv foretar slike undersøkelser, skal vedkommende statsråd underrettes og anmodes om å fremskaffe de ønskede opplysninger. Komiteen skal avgi innstilling om de saker den tar opp til behandling.

En tredjedel av komiteens medlemmer kan kreve at det avholdes komitéhøring i kontrollsaker etter § 21. Komiteen fastsetter nærmere regler for sitt sekretariat, herunder om sekretariatets arbeidsoppgaver, og den bruk de enkelte medlemmer kan gjøre av det.

Antall høringer i 2015 var åtte.

Nåværende medlemmer 

Kontroll- og konstitusjonskomiteen har ti medlemmer i perioden 2021–2025:

 Peter Christian Frølich (Hordaland H), leder
 Lubna Jaffery (Hordaland Ap), første nestleder
 Svein Harberg (Aust-Agder H), andre nestleder
 Grunde Almeland (Oslo V)
 Seher Aydar (Oslo R)
 Nils T. Bjørke (Hordaland Sp)
 Even Eriksen (Hedmark Ap)
 Carl I. Hagen (Oppland FrP)
 Kari Henriksen (Vest-Agder Ap)
 Audun Lysbakken (Hordaland SV)

Historie 
Kontroll- og konstitusjonskomiteen ble opprettet i 1993.

Tidligere ledere

Tidligere komitemedlemmer

2017–2021 

Kontroll- og konstitusjonskomiteen hadde ni medlemmer i perioden 2017–2021:

 Dag Terje Andersen (Vestfold Ap), leder
 Svein Harberg (Aust-Agder H), 1. nestleder
 Nils T. Bjørke (Hordaland Sp), 2. nestleder
 Torgeir Knag Fylkesnes (Troms SV)
 Eva Kristin Hansen (Sør-Trøndelag Ap)
 Ulf Leirstein (Østfold Frp, nå uavhengig)
 Bente Stein Mathisen (Akershus H)
 Magne Rommetveit (Hordaland Ap)
 Hanne Dyveke Søttar (Nordland Frp)

2013–2017 

Kontroll- og konstitusjonskomiteen hadde 12 medlemmer i perioden 2013–2017.

 Martin Kolberg (Ap), leder
 Michael Tetzschner (H), 1. nestleder
 Kenneth Svendsen (Frp), 2. nestleder
 Jette F. Christensen (Ap)
 Gunvor Eldegard (Ap)
 Hans Fredrik Grøvan (KrF)
 Rasmus Hansson (MDG)
 Per Olaf Lundteigen (Sp)
 Abid Raja (V)
 Erik Skutle (H)
 Bård Vegar Solhjell (SV), fra 15. oktober 2014
 Helge Thorheim (Frp)

Karin Andersen (SV) var medlem av komiteen til 15. oktober 2014.

2009–2013 

Kontroll- og konstitusjonskomitéen har 11 medlemmer i perioden 2009–2013. 
Anders Anundsen, Vestfold FrP, leder
 Ola Borten Moe, Sør-Trøndelag Sp, første nestleder
Martin Kolberg, Buskerud Ap, andre nestleder
 Bendiks H. Arnesen, Troms Ap
 Marit Nybakk, Oslo Ap
 Øyvind Vaksdal, Rogaland FrP
 Ulf Erik Knudsen, Buskerud FrP

 Per-Kristian Foss, Oslo H

 Hans Olav Syversen, Oslo KrF
 Hallgeir Langeland, Rogaland SV
 Trine Skei Grande, Oslo V

2005–2009 

Kontroll- og konstitusjonskomitéens hadde følgende medlemmer
  Lodve Solholm, Fremskrittspartiet, leder
 Inge Ryan, første nestleder (til 24. november 2007)
 Øystein Djupedal, Sosialistisk Venstreparti, første nestleder (fra 27. november 2007)
  Svein Roald Hansen, Det norske Arbeiderparti, andre nestleder
  Berit Brørby, Det norske Arbeiderparti.
 Per-Kristian Foss, Høyre.
 Carl Ivar Hagen, Fremskrittspartiet.
 Dagfinn Høybråten, Kristelig Folkeparti (til 11. september 2007)
  Magnhild Meltveit Kleppa, Senterpartiet  (til 21. september 2007)
  Ivar Skulstad, Det norske Arbeiderparti.
 Ola T. Lånke, Kristelig Folkeparti (fra september 2006)
 Rune J. Skjælaaen, Senterpartiet (fra september 2008)

2001–2005 

Ågot Valle (SV), leder
 Martin Engeset (H), første nestleder
Kjell Engebretsen (A), andre nestleder
Siri Hall Arnøy (SV)
Modulf Aukan (KrF)
Berit Brørby (A)
André Oktay Dahl (H)
Carl I. Hagen (FrP)
Jørgen Kosmo	(A)
Henrik Rød	(FrP)

Referanser

Eksterne lenker
 

Kontroll- og konstitusjonskomitéen